తొలి టెస్టులో ఐదు వికెట్లు తీసిన భారత క్రికెటర్ల జాబితా

క్రికెట్‌లో ఒక బౌలర్ ఒకే ఇన్నింగ్స్‌లో ఐదు లేదా అంతకంటే ఎక్కువ వికెట్లు తీయడాన్ని ఐదు వికెట్ల పంట అంటారు. ఇంగ్లీషులో దీనిని "ఫైవ్ వికెట్ హాల్" అని,"ఫైవ్-ఫర్" లేదా "ఫైఫర్" అని కూడా అంటారు. తొలి టెస్టు లోనే ఐదు వికెట్లు పడగొట్టడాన్ని పండితులు చెప్పుకోదగ్గ విజయంగా పరిగణిస్తారు.  2022 జూలై నాటికి, 161 మంది క్రికెటర్లు టెస్ట్ మ్యాచ్ అరంగేట్రంలో ఐదు వికెట్లు సాధించారు,  అందులో తొమ్మిది మంది భారత క్రికెట్ జట్టుకు చెందినవారు. దీన్ని నాలుగు వేర్వేరు ప్రత్యర్థి జట్లపై సాధించారు - ఆస్ట్రేలియా, వెస్టిండీస్‌లపై మూడేసి సార్లు, ఇంగ్లండ్‌పై రెండుసార్లు, ఒకసారి పాకిస్తాన్‌పై ఒకసారి దీన్ని సాధించారు. ఈ తొమ్మిది టెస్టుల్లో భారత్, ఐదింటిలో విజయాలు, రెండింటిలో ఓటములు, రెండు డ్రాలు సాధించింది. ఐదు వికెట్ల పంటలు భారతదేశంలోని ఎనిమిది వేర్వేరు వేదికలలో రాగా, వీటిలో మూడు చెన్నైలోని MA చిదంబరం స్టేడియంలో వచ్చాయి.

ఐదు వికెట్లు తీసిన తొలి భారతీయుడు మొహమ్మద్ నిస్సార్. అతను 1932 జూన్‌లో ఇంగ్లండ్‌తో జరిగిన మొదటి టెస్టులో 93 పరుగులకు 5 వికెట్లు పడగొట్టాడు.   లెగ్ స్పిన్నరు వామన్ కుమార్ ఈ ఘనత సాధించిన తర్వాతి వ్యక్తి. 64 పరుగులకు 5 వికెట్లు పడగొట్టిన అతని గణాంకాలు, 1960-61లో భారత పర్యటనలో పాకిస్తాన్‌తో జరిగిన మ్యాచ్‌లో విజయానికి చేరువ చేసాయి.   1967 డిసెంబరులో ఆస్ట్రేలియాపై సయ్యద్ అబిద్ అలీ 55 పరుగులకు 6 వికెట్లు పడగొట్టాడు. భారత ఫాస్ట్ బౌలర్లలో ఇవి అత్యుత్తమ తొలి టెస్టు గణాంకాలు. 1988 జనవరిలో వెస్టిండీస్‌తో జరిగిన మ్యాచ్‌లో నరేంద్ర హిర్వానీ 61 పరుగులకు 8 వికెట్లు పడగొట్టాడు. భారతీయ బౌలర్లలో అత్యుత్తమ తొలి టెస్టు బౌలింగ్ గణాంకాలు ఇవి. ఆ మ్యాచ్‌లో అతను రెండు ఇన్నింగ్సుల్లోనూ కలిపి 136 పరుగులకు 16 వికెట్లు పడగొట్టాడు. తిలి మ్యాచ్‌లో ఏ బౌలర్‌కైనా అది రికార్డు. 2021 ఫిబ్రవరి నాటికి, తొలి టెస్టు మ్యాచ్‌లో పది లేదా అంతకంటే ఎక్కువ వికెట్లు తీసిన ఏకైక భారతీయ క్రికెటరు, హిర్వానీ. 

2021 ఫిబ్రవరిలో ఇంగ్లండ్‌పై 60 పరుగులకు 5 వికెట్లు తీసిన అక్షర్ పటేల్ తాజాగా ఈ ఘనత సాధించిన ఇటీవలి భారతీయ ఆటగాడు. ఈ మ్యాచ్‌లో భారత్ 317 పరుగుల తేడాతో విజయం సాధించింది.   ఈ ఘనత సాధించినవారిలో నిస్సార్, అలీ, షమీలు ఫాస్ట్ బౌలర్లు కాగా, మిగిలిన ఆరుగురు స్పిన్ బౌలర్లు.

ఐదు వికెట్ల పంటలు

సూచిక

గమనికలు

మూలాలు 

భారతీయ క్రికెట్ జాబితాలు